రెసుబెల్‌పారా

రెసుబెల్‌పారా (రెసు), మేఘాలయ రాష్ట్రంలోని ఉత్తర గారో హిల్స్ జిల్లా ముఖ్య పట్టణం, జిల్లా ప్రధాన కార్యాలయం. డామింగ్ నది పక్కన ఈ పట్టణం ఉంది.

జనాభా 

2001 భారత జనాభా లెక్కల ప్రకారం, రెసుబెల్‌పారా పట్టణంలో 17,652 జనాభా ఉంది. ఈ జనాభాలో 51% మంది పురుషులు, 49% మంది స్త్రీలు ఉన్నారు పట్టణ సగటు అక్షరాస్యత రేటు 68% కాగా, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 69% కాగా, స్త్రీల అక్షరాస్యత 66% గా ఉంది.  మొత్తం జనాభాలో 17% మంది 6 సంవత్సరాల కంటే తక్కువ వయస్సు గలవారు ఉన్నారు.

రవాణా 
రెసుబెల్‌పారాలో రైల్వే స్టేషను ఉంది. సమీప విమానాశ్రయం గువహాటి నగరంలో ఉంది.

పర్యాటక ప్రాంతాలు 
 హాట్ స్ప్రింగ్, బక్రా
 జోల్డింగ్ వారీ
 రంగ్డోక్రామ్
 శివ సుసు (లింగం), నోకాట్
 రంగోకోరం సరస్సు
 డ్యాప్
 డామరింగ్ బీచ్, డెకాచాంగ్

ప్రజలు 
ఇక్కడ గారోలు, రభాలు నివసిస్తున్నారు.

ప్రాంతాలు 

 సాంగ్మా
 రోంగ్ · డిపాంగ్
 డెకాచాంగ్
 నంగబురి
 డిసి కాలనీ
 మెడికల్ కాలనీ
 మెపాన్ ఎ బ్రి
 చిబాగోక్
 జోంగ్లా
 రోంగ్‌పేట్చి
 దరం
 బక్రా (హాట్ స్ప్రింగ్)
 బిజెఎన్
 రీబాగ్రే
 బోల్సాల్డమ్
 హలుపారా (వేడి వసంత)
 బాబుకోనా

పండుగలు 

ఇక్కడ ప్రతి ఏటా డిసెంబరు నెలలో ఎవ్ వింటర్ ఫెస్టివల్, మిలీనియం ఫెస్టివల్ జరుపుకుంటారు. డ్యాన్స్, రాక్ కన్సర్ట్, గేమ్స్, ఫ్యాషన్ షో వంటి పోటీలు ఇక్కడ నిర్వహించబడుతాయి. ప్రతి ఏటా సెప్టెంబరు నుండి డిసెంబరు వరకు వంగల పండుగను జరుపుకుంటారు. "కట్టా డోక్కా", "అజియా", డాని డోక్కా చంబిల్ మో లేదా పోమెలో డాన్స్ మొదలైనవి ఈ పండుగ సందర్భంగా ప్రదర్శించబడతాయి.

మూలాలు

ఇతర లింకులు 
 రెసుబెల్‌పారా వెబ్సైటు 
 డైట్ రెసుబెల్‌పారా వెబ్సైటు 
 షిల్లాంగ్ టైమ్స్

మేఘాలయ నగరాలు, పట్టణాలు